Elnic vier twee dekades | News24
Elnic vier twee dekades
Elnic Rekenaarklub vier vandeesmaand hul twintigste:. eienaar Albie en Kassie de Jongh (regs), en Erika van Kampen (links) is die dryfkrag van die suksesvolle onderneming. Erika is al 15 jaar deel van die Elnic-span. By hulle is Petro Terblanche wat voorheen by Elnic gewerk het. Foto:VERSKAF
VIR die afgelope 20 jaar help Elnic Rekenaarklub in Wavecrest, Jeffreysbaai jonk en oud om rekenaarprogramme met gemak baas te raak.Volgens die rekenaarbrein agter Elnic, Kassie de Jongh, het hulle met ’n skamele vier leerders in 1997 in ’n motorhuis begin. “Vandag spog ons met nie minder nie as 50 ywerige leerders, sê De Jongh wat ’n groot passie vir kinders het.Elnic Rekenaarklub bied opleiding in al die Office programme - insluitende Microsoft Word, Excel, PowerPoint en die Internet - en maak voorsiening vir leerders vanaf 6 jaar tot graad 12, asook vir ouer mense wat met rekenaarprogramme vertroud wil raak.Die oudste persoon wat al deur De Jongh opgelei is, is ’n 82-jarige dame wat graag haar eie outobiografie wou skryf.’n Internasionale leerplan word gevolg en ’n senior sertifikaat word uitgereik aan leerders wat die leerplan suksesvol voltooi het.Vanaf 2016 bied Elnic klasse in Rekenaarstoepassing Tegnologie (CAT) aan. Die huislike atmosfeer en individuele onderrig maak die klub uniek. Volgens De Jongh, het hulle in die afgelope 20 jaar nagenoeg 2 000 leerders in rekenaarvaardigheid opgelei.“Dankie aan al ons oud-leerders, leerders en die gemeenskap vir julle getroue ondersteuning die afgelope twee dekades.”Elnic Rekenaarklub is by Seetuinweg 56 geleë.Vir meer inligting, skakel De Jongh by 042 296 1825, 082 424 7491 of besoek hul webtuiste www.ekan.co.za.